रेलिगेसनमा स्टोक
घरेलु मैदानमा क्रिस्टल प्यालेससँग २–१ को पराजय बेहोरेसँगै स्टक सिटी प्रिमियर लिगबाट रेलिगेसनमा परेको छ । लिगको एक खेल बाँकीको अवस्थामा स्टोक पुछारबाट दोस्रो स्थानमा छ ।
लन्डन — घरेलु मैदानमा क्रिस्टल प्यालेससँग २–१ को पराजय बेहोरेसँगै स्टक सिटी प्रिमियर लिगबाट रेलिगेसनमा परेको छ । लिगको एक खेल बाँकीको अवस्थामा स्टोक पुछारबाट दोस्रो स्थानमा छ ।सुरक्षित रहन ३ अंक टाढा रहे पनि १७ र १८ औं स्थानमा रहेका स्वान्सी र साउथह्याम्पटनको खेल बाँकी हुदा स्टोकले रेलिगेसन टार्न नसक्ने समीकरण बनेको हो ।प्रिमियर लिगमा १० सिजन बिताएको स्टोकले पछिल्लो १३ खेलमा जित हात पार्न नसक्दा यात्रा समाप्त भयो । खेलपछि स्टोकका गोलरक्षक ज्याक बटल्यान्ड र टोलीका समर्थक भावुक देखिए । कप्तान रायन सक्रसले टोली रेलिगेसन पर्नुमा खेलाडी दोषी रहेको बताए । ‘हामीले पूरै सिजन राम्रो फुटबल खेल्न सकेनौं । प्रशिक्षकले चाहेबमोजिम प्रदर्शन गर्ने हाम्रो प्रयास थियो । तर हामीले अपेक्षाकृत नतिजा हात पार्न नसक्दा यो दिन देख्नुपर्‍यो,’ उनले भने ।शनिबार जेर्डान साकिरीले ४३ औं मिनेटमा गरेको उत्कृष्ट फ्रि–किक गोल मदतमा स्टोकले अग्रता लिएको थियो । दोस्रो हाफको मध्यतिर प्यालेसका मिडफिल्डर जेम्स म्याकार्थरले खेललाई बराबरीमा ल्याए । खेल सकिन ४ मिनेट बाँकी समयमा डिफेन्डर प्याट्रिक भान आनहोल्टले गोल गर्दै स्टोकको घटुवा पक्का गरे ।त्यसअघि शुक्रबार ब्राइटन एन्ड होभ आल्बियनले म्यानचेस्टर युनाइटेडलाई १–० ले पराजित गर्‍यो । दोस्रो हाफको ५८ औं मिनेटमा ब्राइटनका पास्कल ग्रसले हेडरमार्फत गरेको गोल नै खेलमा निर्णायक सावित भयो ।